आखिरी ओवर में ईशांत शर्मा ने बचाए 12 रन, अमन ने जमाया पहला अर्धशतक
Gujarat Titans vs Delhi Capitals IPL Match LIVE Score Update; Follow IPL 2023 Latest News, GT Vs DC IPL LIVE Updates with Dainik Bhaskar (दैनिक भास्कर) .
दिल्ली कैपिटल्स ने इंडियन प्रीमियर लीग में गुजरात टाइटंस पर पहली जीत हासिल की है। टीम ने मौजूदा सीजन के 44वें मुकाबले में डिफेंडिंग चैंपियन गुजरात को 5 रन से हराया। यह दोनों के बीच का ओवरऑल तीसरा मुकाबला था। पिछले दो मुकाबले गुजरात ने जीते हैं।
यह दिल्ली की इस सीजन में तीसरी जीत है। इस जीत से टीम ने अपने प्लेऑफ में पहुंचने की उम्मीदें कायम रखी हैं। देखें पॉइंट्स टेबल
अहमदाबाद के नरेंद्र मोदी स्टेडियम में दिल्ली ने टॉस जीतकर पहले बैटिंग करते हुए 20 ओवर में 8 विकेट पर 130 रन बनाए। जवाब में गुजरात के बल्लेबाज ने 20 ओवर में 6 विकेट पर 125 रन ही बना सके। मोहम्मद शमी मैन ऑफ द मैच रहे। उन्होंने 4 विकेट चटकाए, लेकिन अपनी टीम को नहीं जिता सके।
सबसे पहले ग्राफिक्स में देखिए दिल्ली के गेंदबाजों का दमदार प्रदर्शन...
मैच के टर्निंग पॉइंट्स...
मिडिल ओवर में विकेट नहीं ले सके गुजरात के गेंदबाज
पहले खेलने उतरी दिल्ली ने पावरप्ले में 23 रन पर 5 विकेट गंवा दिए थे, गुजरात के गेंदबाज मिडिल ऑर्डर में अक्षर और अमन की साझेदारी तोड़ नहीं सके। आखिरी के 15 ओवर में दिल्ली के 3 विकेट ही गिरे। ऐसे में दिल्ली ने सम्मान जनक स्कोर बनाया। जवाब में गुजरात के बल्लेबाजों ने धीमी पारियां खेलीं। देखें दिल्ली-गुजरात मैच का स्कोर कार्ड
अब देखें कौन कैसे आउट हुआ...?
ऐसे गिरे गुजरात के विकेट...
ऐसे गिरे दिल्ली के विकेट...
यहां ग्राफिक्स में पावरप्ले कॉन्टेस्ट...
पावरप्ले में बेहतर रही गुजरात, पर मैच गंवाया
पावरप्ले कॉन्टेस्ट में गुजरात दिल्ली से बेहतर रही। टीम ने 31 रन बनाने में 3 विकेट गंवाए, जबकि दिल्ली ने 6 ओवर में 28 रन बनाने में 5 विकेट खो दिए।
अब ग्राफिक्स में मैच के रोचक फैक्ट...
यहां से LIVE कवरेज...
पहले गुजरात की पारी
पंड्या ने जमाया 10वां अर्धशतक, सीजन का दूसरा
गुजरात के कप्तान हार्दिक पंड्या ने लीग में दसवां अर्धशतक जमाया। उन्होंने 44 बॉल पर हाफ सेंचुरी पूरी की। मौजूदा सीजन में यह पंड्या का दूसरा अर्धशतक है। पंड्या 53 बॉल पर 111.32 के स्ट्राइक रेट से नाबाद 59 रन बनाकर लौटे।
पंड्या-मनोहर की अर्धशतकीय साझेदारी
32 रन पर चौथा विकेट गंवाने के बाद कप्तान हार्दिक पंड्या ने अभिनव मनोहर के बीच अर्धशतकीय साझेदारी कर टीम को संकट से उबारा। दोनों ने 63 बॉल पर 62 रन जोड़े। इस साझेदारी को खलील अहमद ने अभिनव को आउट कर तोड़ा। इस साझेदारी के बाद भी गुजरात मैच हार गई।
पावरप्ले में धीमे रहे गुजराती, 3 विकेट गंवाए
131 रन का टारगेट चेज करने उतरी गुजरात की शुरुआत भी खास नहीं रही। टीम ने 6 ओवर में तीन विकेट खोकर 31 रन बनाए। साहा जीरो, गिल 6 और विजय शंकर 6 रन बनाकर आउट हुए।
यहां से दिल्ली की पारी...
मोहम्मद शमी ने चटकाए चार विकेट
गुजरात के अहमदाबाद स्टेडियम में दिल्ली की ओर से अमन खान ने सबसे ज्यादा 51 रन बनाए। अक्षर पटेल ने 27 और रिपल पटेल ने 23 रन का योगदान दिया।
मोहम्मद शमी ने चार विकेट झटके। मोहित शर्मा को दो और राशिद खान को एक विकेट मिला।
अमन खान ने 41 बॉल पर जमाया अर्धशतक
अमन खान ने 51 रन की अहम पारी खेली। उन्होंने 41 बॉल पर फिफ्टी पूरी की। अमन ने इस लीग में पहला अर्धशतक जमाया।
अक्षर-अमन की अर्धशतकीय साझेदारी
23 पर 5 विकेट गंवाने के बाद अक्षर पटेल और अमन पटेल ने दिल्ली की बिखरती पारी को संभालने की कोशिश की। दोनों ने 54 बॉल पर 50 रन की पार्टनरशिप की। इस साझेदारी को मोहित शर्मा ने अक्षर पटेल को चलता किया।
दिल्ली की खराब शुरुआत, 5 विकेट गंवाए
दिल्ली की शुरुआत अच्छी नहीं रही। टीम ने पहले पावरप्ले में 28 रन बनाने में 5 विकेट गंवा दिए। फिल सॉल्ट, डेविड वॉर्नर, राइली रूसो, मनीष पांडेय और प्रियम गर्ग सस्ते में पवेलियन लौट गए। मोहम्मद शमी ने दिल्ली को चार झटके दिए। एक बल्लेबाज रनआउट हुए।
फोटोज में देखिए दिल्ली-गुजरात मैच का रोमांच...
मिचेल मार्श टीम से बाहर, रूसो की वापसी
मिचेल मार्श आज बीमार होने के कारण नहीं खेल रहे हैं। उसके जगह पर राइली रुसो को मौका मिला है। खलील अहमद की भी वापसी हुई है। वहीं गुजरात टीम में कोई बदलाव नहीं हुआ है।
दोनों टीमों की प्लेइंग-11...
गुजरात टाइटंस : हार्दिक पांड्या (कप्तान), रिद्धिमान साहा (विकेटकीपर), अभिनव मनोहर, विजय शंकर, डेविड मिलर, राहुल तेवतिया, राशिद खान, नूर अहमद, मोहम्मद शमी, मोहित शर्मा, जोशुआ लिटिल।
इम्पैक्ट प्लेयर्स : शुभमन गिल, साईं किशोर, श्रीकर भरत, साईं सुदर्शन, शिवम मावी।
दिल्ली कैपिटल्स : डेविड वार्नर (कप्तान), फिलिप साल्ट (विकेटकीपर), मनीष पांडे, राइली रुसो, प्रियम गर्ग, अक्षर पटेल, रिपल पटेल, अमन हकीम खान, कुलदीप यादव, एनरिक नॉर्त्या, इशांत शर्मा।
​​​​​इम्पैक्ट प्लेयर्स : खलील अहमद, ललित यादव, यश ढुल, प्रवीण दुबे, अभिषेक पोरेल।